উপস্থিত জনতার উদ্দেশ্যে তিনি আরোও বলেন, গত পৌরসভা নির্বাচনে কক্সবাজারের জনগণ আমাকে ভোট দিয়ে নির্বাচিত করেছিলো। কিন্তু কুচক্রী মহল ষড়যন্ত্র করে আমাকে বরখাস্ত করার দুঃসাহস দেখিয়েছে। তারা জনগণের অধিকার নিয়ে ছিনিমিনি খেলছে। ২ বৎসর চেয়ারে বসার সুযোগ হয়েছিলো; ওইসময়ে তিনি কক্সবাজার পৌরসভার যে উন্নয়ন করেছেন তা অভূতপূর্ব বলেও উল্লেখ করেন। এবারও যদি জনগণ তাকে মেয়র নির্বাচিত করেন তাহলে নগর ভবন গড়ে তোলা হবে, পৌরকর সহনীয় মাত্রায় নিয়ে আসা হবে এবং নাগরিক বান্ধব উচ্চ ক্ষমতা সম্পন্ন শক্তিশালী একটি সুশৃঙ্খল এবং পরিচ্ছন্ন শহর উপহার দিবেন বলেও আশ্বাস দেন তিনি। তিনি বলেন কক্সবাজারই হবে বিশ্বের বুকে একমাত্র পরিচ্ছন্ন শহর।